Ja es poden sol·licitar els dispositius per a la lluita contra les plagues del cotonet en els cítrics
23 de desembre 2021

![](/media/zptab03h/c_cotonetmini.jpg?width=792&height=528&mode=max)

L'Ajuntament de Sagunt, a través del Consell Agrari, col·labora amb el Servei de Sanitat Vegetal de la Conselleria d’Agricultura, per al repartiment de dispositius d'atracció i mort per al control de _Delottococcus aberiae_ (cotonet de Sud-àfrica) en el cultiu de cítrics de la Comunitat Valenciana.

Actualment, ja es poden sol·licitar els dispositius d'atracció i mort per al control del cotonet, de la marca BAYER (_Vynyty Citrus_). Aquelles persones interessades, hauran de presentar la factura de compra dels dispositius a nom del titular que realitze la sol·licitud, i per la quantitat adjudicada al mateix titular. No s'admetran albarans, i la factura haurà de ser oficial amb dades obligatòries com el número de lot.

Des del Consell Local Agrari de Sagunt es procedirà a recollir les dades i factures dels agricultors interessats a sol·licitar dispositius per a parany massiu fins al dia 10 de gener de 2022, que posteriorment remetrà al Servei de Sanitat Vegetal, abans del 14 de gener de 2022 per correu electrònic, condicionat a rebre la conformitat per l’organisme, previ a la retirada dels citats dispositius.

Quant al repartiment, es realitzarà per a cobrir la meitat de la superfície declarada (225 paranys per hectàrea), en funció de les existències, sempre que l'agricultor s'encarregue de cobrir l'altra meitat de la superfície mitjançant la compra dels dispositius i la seua col·locació. S'haurà d'aportar factura de compra (recent) de dispositius per a parany massiu que s'ajusten quant a la composició, usos, plaga, cultiu i dosi a la resolució d'autorització excepcional del Ministeri d'Agricultura, Pesca i Alimentació en 2022.

Segons anuncien des de la Conselleria, en compliment del Reial decret 1311/2012, només podran subministrar-se productes fitosanitaris per a ús professional a titulars del carnet d'usuari professional de productes fitosanitaris. En el cas que el lliurament es realitze a nom d'una persona jurídica o del titular d'una explotació, qui reba el producte haurà d'acreditar que posseeix autorització o poder d'esta persona jurídica o titular d'explotació per a actuar i efectuar la recepció en el seu nom.

![](/media/4epbzmh2/c_cotonet.jpg?width=693&height=462&mode=max)Foto de l'IVIA - Institut Valencià d'Investigacions Agràries

*   [](http://www.facebook.com/sharer.php?u=https://aytosagunto.es/va/actualitat/ja-es-poden-sol-licitar-els-dispositius-per-a-la-lluita-contra-les-plagues-del-cotonet-en-els-cítrics/ "Facebook")
*   [](http://twitter.com/share?url=https://aytosagunto.es/va/actualitat/ja-es-poden-sol-licitar-els-dispositius-per-a-la-lluita-contra-les-plagues-del-cotonet-en-els-cítrics/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/ja-es-poden-sol-licitar-els-dispositius-per-a-la-lluita-contra-les-plagues-del-cotonet-en-els-cítrics/ "Linked In")
*   [](mailto:?body=https://aytosagunto.es/va/actualitat/ja-es-poden-sol-licitar-els-dispositius-per-a-la-lluita-contra-les-plagues-del-cotonet-en-els-cítrics/)